pt eo pt zh eo en pt pt eo pt pt es pt es it pt fr it es pt pt es pt pt pt eo pt eo eo eo eo eo eo eo eo eo eo eo eo eo eo eo eo pt pt
Kunlaboro: Ridi Vjetname: Eraro en Interpretado
Temas que constroem um Mundo Melhor!
Ĉiufoje kiam tiu eta lernanto pasas antaŭ la templo, la ŝtona statuo de la Genio haste ekstaras.
- Tio estas signo, ke mia filo fariĝos granda mandareno, ĝoje pensas la patro. La vilaĝa Genio mem ne aŭdacas resti sida antaŭ li.
Ho ve! kreskante, la eta mallaboremulo fariĝas neniu alia, ol perfekta ŝtelisto. La kolera patro venas riproĉi la Genion:
- Kruela Genio! Vi skandale trompis min.
- Ĉu vere? demandas la atakato.
- Kial vi ekstaris, ĉiufoje kiam pasis mia juna kanajlo? Tio igis min pensi, ke li havos baldaŭ altan destinon!
- Kia eraro! Ekridas la antaŭzorgema Genio. Mi simple timis, ke li ŝtelus miajn babuŝojn!
Eltiraĵo el Ridi Vjetname,
eldonita en 1981 de Fremdlingva Eldonejo.
Fonto: PIV - Plena Ilustrita Vortaro de Esperanto, 1987.
babuŝo - speco de pantoflo sen postaĵo kaj kalkanumo.
kanajlo - senhonora homo, kun malnoblaj instinktoj.
mandareno - unu el la Ĉinoj, kiuj post ekzameniĝo apartenis al unu el la 9 klasoj de la ŝtatfunkciuloj.
ŝteli - kontraŭjure forpreni kaj proprigi al si posedaĵojn de alia persono.
trompi - (iu iun) intence erarigi por sia profito aŭ pro pura malico.
Fabeloj en Esperanto | Ridi Vjetname | Mapa do Site | Página Inicial | Topo